3. การดำเนินงานของแต่ละประเภทธุรกิจและบริการ

  3.1 รูปแบบธุรกิจ

  ธุรกิจหลักของบริษัทฯ ประกอบด้วยธุรกิจโรงแรม ธุรกิจพัฒนาอสังหาริมทรัพย์
  และธุรกิจสำนักงานให้เช่า
  โดยการลงทุนที่สำคัญส่วนใหญ่จะอยู่ภายใต้การดำเนินงานและการบริหารรีสอร์ทครบวงจรของ
  ลากูน่า ภูเก็ต ซึ่งตั้งอยู่บนเกาะภูเก็ต ในประเทศไทย รวมถึงการลงทุนในโรงแรมบันยัน ทรี
  กรุงเทพและโรงแรมบันยัน ทรี ลิเจียง ในสาธารณรัฐประชาชนจีน

1.  ธุรกิจโรงแรม

โรงแรม 

กลุ่มบริษัทฯ เป็นเจ้าของโรงแรมและรีสอร์ท 4 แห่งในจังหวัดภูเก็ตและโรงแรม 1 แห่งในกรุงเทพฯ ซึ่งทุกแห่งล้วนแล้วแต่เป็นโรงแรมระดับบนและรีสอร์ทหรูหรา โดยให้บริการห้องพักแบบมาตรฐานและแบบสวีท บ้านพักที่มีรูปแบบเฉพาะตัวซึ่งเพียบพร้อมไปด้วยห้องอาหาร ภัตตาคาร บาร์ สระว่ายน้ำ ฟิตเนส ห้องประชุมสัมมนา บิสซิเนสเซ็นเตอร์และสิ่งอำนวยความสะดวกอีกมากมาย 

  กิจการที่เกี่ยวเนื่องกับธุรกิจโรงแรม

  ลากูน่า ภูเก็ต ดำเนินการภายใต้แนวคิดรีสอร์ทครบวงจร
  จึงมีการจัดหาสิ่งอำนวยความสะดวกนานัปการเพื่อสนับสนุนแนวคิดการดำเนินธุรกิจดังกล่าว
  โดยเป็นเจ้าของและดำเนินการเองโดยกลุ่มบริษัทฯ ยกเว้น ลากูน่า ภูเก็ต กอล์ฟ คลับ
  ที่บริหารงานโดยบริษัท บันยัน ทรี โฮเท็ล แอนด์ รีสอร์ท จำกัด

  3.1.2 ธุรกิจพัฒนาอสังหาริมทรัพย์

  ธุรกิจการขายอสังหาริมทรัพย์

  ธุรกิจการขายอสังหาริมทรัพย์เสนอขายบ้านพักและอสังหาริมทรัพย์เพื่อการพักผ่อนได้แก่อพาร์ทเม้นท์
  บ้านพักแบบ กึ่งบ้านเดี่ยว และแบบบ้านเดี่ยว รวมทั้งแบบเรสซิเด้นซ์ เช่น บ้านพักดุสิตธานี
  พูลวิลล่า และบ้านพัก บันยัน ทรี เรสซิเด้นซ์ ซึ่งตั้งอยู่ภายในรีสอร์ทหรือภายในบริเวณโรงแรม
  นักลงทุนที่ซื้ออสังหาริมทรัพย์ของลากูน่า
  สามารถเลือกรับผลตอบแทนจากการลงทุนโดยการเข้าร่วมกับโครงการบริหารจัดการของโรงแรมในการให้เช่าอสังหาริมทรัพย์เพื่อนำไปให้แขกของโรงแรมพักอาศัย
  สำหรับการพัฒนาอสังหาริมทรัพย์ปัจจุบันที่เปิดขายมีดังนี้

  กลุ่มบริษัทฯ เป็นเจ้าของที่ดินอีกจำนวนมากทั้งภายในและบริเวณใกล้เคียงกับ ลากูน่า ภูเก็ต
  ซึ่งอยู่ในแผนงานการก่อสร้างเป็นอสังหาริมทรัพย์เพื่อขายในอนาคต

  ความคืบหน้าของโครงการ

+----------------+-------+-------+-------+-------+-------+---------+
| โครงการ        | จำน   |       |       |       |       | อัตรากา  |
|                | วนยูนิต |       |       |       |       | รก่อสร้าง |
| (มูลค่า –        |       |       |       |       |       | แล้วเสร็จ |
| ล้านบาท)        |       |       |       |       |       |         |
+----------------+-------+-------+-------+-------+-------+---------+
|                | ทั้งหมด | ข     | ข     | ท     | รับร   |         |
|                |       | ายแล้ว | ายแล้ว | ำสัญญา | ู้รายได้ |         |
|                |       |       |       |       |       |         |
|                |       |       | ร้อยละ |       |       |         |
+----------------+-------+-------+-------+-------+-------+---------+
| ลากูน่า วิลเลจ    | 36    | 25    | 69    | 25    | 25    | ร้อยละ   |
| วิลล่า           |       |       |       |       |       | 100     |
|                |       |       |       |       |       |         |
| (445 ล้านบาท)   |       |       |       |       |       |         |
+----------------+-------+-------+-------+-------+-------+---------+
| เดอะลอฟท์ แอท   | 25    | 8     | 32    | 8     | 8     | ร้อยละ   |
| ลากูน่า วิลเลจ    |       |       |       |       |       | 100     |
| (297 ล้านบาท)   |       |       |       |       |       |         |
+----------------+-------+-------+-------+-------+-------+---------+
| ลากูน่า ทาวน์โฮม  | 70    | 67    | 96    | 67    | 66    | ร้อยละ   |
|                |       |       |       |       |       | 100     |
| (1,244 ล้านบาท) |       |       |       |       |       |         |
+----------------+-------+-------+-------+-------+-------+---------+
| ลากูน่า เรสซิเด้นซ์ | 41    | 38    | 93    | 34    | 34    | ร้อยละ   |
|                |       |       |       |       |       | 83      |
| (1,403 ล้านบาท) |       |       |       |       |       |         |
+----------------+-------+-------+-------+-------+-------+---------+
| ดุสิต ธานี พูลวิลล่า | 28    | 18    | 64    | 18    | 16    | ร้อยละ   |
|                |       |       |       |       |       | 100     |
| (933 ล้านบาท)   |       |       |       |       |       |         |
+----------------+-------+-------+-------+-------+-------+---------+
| บันยัน ทรี ภูเก็ต   | 48    | 35    | 73    | 34    | 34    | ร้อยละ   |
|                |       |       |       |       |       | 100     |
| (3,029 ล้านบาท) |       |       |       |       |       |         |
+----------------+-------+-------+-------+-------+-------+---------+
| บันยัน ทรี กรุงเทพ | 24    | 15    | 63    | 15    | 15    | ร้อยละ   |
|                |       |       |       |       |       | 100     |
| (655 ล้านบาท)   |       |       |       |       |       |         |
+----------------+-------+-------+-------+-------+-------+---------+
| รวมโค          | 272   | 206   | 76    | 201   | 198   |         |
| รงการที่สร้างเสร็จ |       |       |       |       |       |         |
+----------------+-------+-------+-------+-------+-------+---------+

  การบริการโครงการที่พักอาศัย

  ลากูน่า พร็อพเพอร์ตี้ เมเนจเม้นท์ และการบริการโครงการที่พักอาศัย
  ให้บริการที่สร้างความแตกต่างจากผู้ประกอบการอสังหาริมทรัพย์รายอื่น ได้เริ่มให้บริการเมื่อต้นปี
  2550 เพื่ออำนวยความสะดวกแก่ลูกค้าที่ซื้ออสังหาริมทรัพย์ภายใน ลากูน่า ภูเก็ต
  โดยการบริการประกอบด้วยการให้บริการดูแลสระว่ายน้ำ งานช่างทั่วไป
  การดูแลตกแต่งสวนและสภาพ ภูมิทัศน์โดยรอบ การบริการซ่อมบำรุง
  และการบำรุงรักษาพื้นที่ส่วนกลาง

  ธุรกิจขายสิทธิการพักในที่พักตากอากาศ (ฮอลิเดย์ คลับ)

  ลากูน่า ฮอลิเดย์ คลับ เปิดดำเนินงานในปี 2541
  ดำเนินธุรกิจโดยให้สมาชิกได้รับสิทธิในการพักผ่อนประจำปี ณ รีสอร์ทดังต่อไปนี้ โรงแรมลากูน่า
  ฮอลิเดย์ คลับ ภูเก็ต รีสอร์ท โรงแรมเบส เวสเทิร์น อั0ลลามันดา ลากูน่า ภูเก็ต
  โรงแรมอังสนา ลากูน่า ภูเก็ต โรงแรมอังสนา ไพรเวท พูล เรสซิเด้นซ์ โรงแรมอังสนา
  รีสอร์ท แอนด์ สปา บินตัน โรงแรมเชียงใหม่ ทวิน พีคส์ โรงแรมโบ๊ทเฮ้าส์ หัวหิน
  และโรงแรมวิวทะเล พัทยา นอกจากนี้สมาชิกยังมีสิทธิได้เข้าพักในรีสอร์ทอีกกว่า 4,000
  แห่งในกว่า 100 ประเทศทั่วโลกภายใต้การแลกเปลี่ยนที่มีกับ อาร์ ซี ไอ และอินเทอร์วัล
  อินเตอร์เนชั่นแนล ปัจจุบัน ลากูน่า ฮอลิเดย์ คลับ มีสำนักงานขาย/สาขาอยู่ 2 แห่งโดยตั้งอยู่ที่
  ลากูน่า ภูเก็ต และกรุงเทพฯ

  3.1.3 กิจการให้เช่าพื้นที่อาคารสำนักงาน

  อาคารไทยวา 1 เป็นอาคาร 24 ชั้น สร้างด้วยหินแกรนิตตั้งอยู่บนถนนสาทรใต้
  และเป็นหนึ่งในสำนักงานแห่งแรกๆ ที่สร้างขึ้นในรูปแบบคอนโดมิเนียมในกรุงเทพฯ
  ทั้งอาคารมีพื้นที่ใช้สอยประมาณ 20,000 ตารางเมตร โดยกลุ่มบริษัทฯ เป็นเจ้าของอยู่ 15,389
  ตารางเมตร อาคารไทยวา 1
  เป็นอาคารที่ได้รับการดูแลปรับปรุงอย่างสม่ำเสมอทำให้สามารถดำรงความเป็นอาคารสำนักงานชั้นนำได้ตลอดระยะเวลาหลายปีที่ผ่านมา

  3.1.4 การลงทุนในธุรกิจโรงแรมและรีสอร์ทในต่างประเทศ

  โรงแรมบันยัน ทรี ลิเจียง เปิดดำเนินการในปี 2549
  เป็นบริษัทที่ก่อตั้งร่วมกันในประเทศสาธารณรัฐประชาชนจีนระหว่างบริษัท ลากูน่า บันยัน ทรี
  จำกัด (LBTL) ซึ่งเป็นบริษัทย่อยของบริษัทฯ และบริษัท บันยัน ทรี โฮลดิ้งส์ จำกัด (BTH)
  โดยภายในรีสอร์ทประกอบด้วยบ้านพักหรูหรา 124 หลัง ห้องอาหาร บาร์ สปาคอมเพล็กซ์
  ร้านจำหน่ายสินค้าหัตถกรรมและของที่ระลึก (Gallery shop) โรงยิม และบริการท่องเที่ยว
  (Treks and Tours)

  กลุ่มบริษัทฯ ได้มีการลงทุนในกองทุนบันยัน ทรี อินโดไชน่า โฮลปิทัลลิตี้
  ซึ่งกำลังพัฒนารีสอร์ทแบบครบวงจรในลากูน่า ลัง โก ประเทศเวียดนาม

นอกจากนั้นบริษัทฯ มีการลงทุนในต่างประเทศ โดยผ่านบริษัท ทรอปิคอล รีสอร์ท จำกัด (TRL)
และบริษัท ไบเบซ อินเวสเมนท์ จำกัด (BI)
ซึ่งลงทุนในโรงแรมหรูหราหลายแห่งในภูมิภาคเอเชียแปซิฟิค

  3.2 การพัฒนาที่เกิดขึ้นในปี 2555

  ลากูน่า ภูเก็ต ได้ฉลองการดำเนินงานครบรอบ 25 ปี ในเดือนสิงหาคม

  ในส่วนกิจการโรงแรม ลากูน่า ภูเก็ต ได้มีโอกาสต้อนรับกลุ่มนักธุรกิจแอมเวย์
  จากประเทศสาธารณรัฐประชาชนจีน จำนวนกว่า 15,000 คน
  ซึ่งเดินทางมาประชุมและท่องเที่ยวเพื่อเป็นรางวัล โดยเข้าพักในโรงแรมกว่า 4
  สัปดาห์ในช่วงไตรมาสที่สอง ระหว่างเดือนเมษายนถึงพฤษภาคม

ในส่วนของธุรกิจพัฒนาอสังหาริมทรัพย์ ได้รับความสนใจจากนักลงทุนมากขึ้น
โดยมีการขายอสังหาริมทรัพย์ถึง 87 ยูนิต เป็นยอดขายมูลค่า 1,199 ล้านบาท อีกทั้งบริษัทฯ
ได้เริ่มโครงการใหม่ชื่อว่า “ลากูน่า ชอร์ส” ในช่วงปลายปี โครงการนี้จะนำเสนอ
อพาร์ทเม้นท์เพื่อการพักผ่อน โดยมีราคาขาย 4 – 9 ล้านบาทต่อยูนิต

3.3 โครงการในอนาคต

  บริษัทฯ ยังคงเชื่อมั่นว่าในระยะกลางจนถึงระยะยาว บริษัทฯ
  ยังมีโอกาสในการเพิ่มผลกำไรและขยายสิ่งอำนวยความสะดวกที่มีอยู่ในปัจจุบัน
  โดยเฉพาะอย่างยิ่งเมื่อพบว่าความต้องการ ทั้งในแง่ของปริมาณห้องพักโรงแรมและที่อยู่อาศัย
  ได้เพิ่มขึ้นอย่างต่อเนื่องในจังหวัดภูเก็ต และกรุงเทพฯ

  บริษัทฯ
  ยังคงเสาะแสวงหาที่จะกระจายการลงทุนนอกเหนือไปจากในจังหวัดภูเก็ตโดยเล็งเห็นโอกาสการลงทุนในภูมิภาคเอเซียตะวันออกเฉียงใต้

  โรงแรม

  บริษัทฯ มีนโยบายที่จะดำรงไว้ซึ่งภาพลักษณ์ชื่อเสียงของการเป็นโรงแรมชั้นนำที่มีความหรูหรา
  จึงมีการปรับปรุงและตกแต่งใหม่ตามกำหนดเวลาที่เหมาะสมอย่างสม่ำเสมอ

  ธุรกิจการขายอสังหาริมทรัพย์

  เนื่องจากที่ดินทำเลดีในจังหวัดภูเก็ตมีจำนวนน้อยและมีราคาสูง
  การพัฒนาอสังหาริมทรัพย์ส่วนใหญ่ในปัจจุบันที่เกิดขึ้นจึงเป็นอสังหาริมทรัพย์ขนาดกลางและมีความหนาแน่นสูง
  บริษัทฯ ได้เสาะหาแนวทางในการปลดล๊อคมูลค่าที่ดินว่างเปล่าของบริษัทฯ
  โดยกำลังพัฒนาโครงการอสังหาริมทรัพย์ใหม่
  ซึ่งรองรับผู้ซื้ออสังหาริมทรัพย์ทั้งเพื่อการอยู่อาศัยและเพื่อการพักผ่อน
  โดยเมื่อไม่นานมานี้ได้เปิดตัวโครงการ ลากูน่า ชอร์ส อพาร์ทเม้นท์เพื่อการพักผ่อนเมื่อปลายปี
  2555

  โดยอีกทางเลือกหนึ่ง บริษัทฯ อาจจะขายที่ดินบางแห่งหากได้รับการเสนอราคาที่เหมาะสม

  ลากูน่า ฮอลิเดย์ คลับ

  ธุรกิจนี้ได้มีการลดขนาดการดำเนินงาน
  และแผนการขยายธุรกิจต้องถูกพักไว้จนกว่าสภาพเศรษฐกิจและสถานการณ์การเมืองปรับตัวดีขึ้น

  3.4 การขายและการตลาด

โรงแรม

โรงแรมทั้งหมดในกลุ่มบริษัทฯ
และหน่วยธุรกิจทุกแห่งจะต้องจัดเตรียมแผนการขายและการตลาดเป็นส่วนหนึ่งของการนำเสนองบประมาณ
ซึ่งประกอบด้วยแผนงานโดยสรุปและกำหนดงบประมาณรายได้แต่ละประเภท
โรงแรมจะเสนอแผนงานโดยแสดงให้เห็นถึงสถิติต่างๆ เป็นรายเดือน
และเปรียบเทียบกับปีก่อนหน้ารวมถึงการวิเคราะห์กลุ่มเป้าหมายแยกตามประเภทตลาด

งบประมาณปี 2556
ได้จัดทำขึ้นบนสมมติฐานของภาวะเศรษฐกิจโลกและการเมืองในประเทศที่มีเสถียรภาพ
โดยกลุ่มลูกค้าตลาดเป้าหมาย
แหล่งที่มาของการสำรองห้องพักและสัดส่วนของลูกค้าตามภูมิภาคเป็นดังตาราง

+----------------------+-----------------------+-----------------------+
|                      | โรงแรมใน ลากูน่า ภูเก็ต   | โรงแรมบันยันทรี กรุงเทพ   |
+----------------------+-----------------------+-----------------------+
| ตลาดเป้าหมายหลัก /     | มากกว่าร้อยละ 80        | ประมาณร้อยละ 80        |
| กลุ่มลูกค้า              | ของแขก                | ของแขก                |
|                      | ทั้งหมดในช่วงฤดูกาลท่องเที่ย | ทั้งหมดเป็นตลาดนักท่องเที่ยว |
|                      | วเป็นตลาดนักท่องเที่ยวยุโรป | ส่วนที่เหลือจะเป็นกลุ่ม      |
|                      | ขณะที่ช่วง               | นักธุรกิจแล              |
|                      | นอกฤดูกาลท่องเที่ยวจะเป็นต | ะกลุ่มลูกค้าที่มาประชุมสัมมนา |
|                      | ลาดนักท่องเที่ยวในภูมิภาคแล |                       |
|                      | ะกลุ่มลูกค้าที่มาประชุมสัมมนา |                       |
+----------------------+-----------------------+-----------------------+
| แหล                  | มากกว่าร้อยละ 50        | มากกว่าร้อยละ 60        |
| ่งที่มาของการสำรองห้องพัก | มาจากตัวแท             | มาจ                   |
|                      | นและผู้ประกอบการท่องเที่ยว | ากการสำรองห้องพักโดยตรง |
+----------------------+-----------------------+-----------------------+
| สัดส่วนของลูกค้าตามภูมิภาค | ตลาดเอเชีย ร้อยละ 46    | ตลาดเอเชีย ร้อยละ 57    |
|                      | ส่วนใหญ่ม               | ส่วนใหญ่มาจากไต้หวัน ญี่ปุ่น  |
|                      | าจากสาธารณรัฐประชาชนจีน | ฮ่องกง สิงคโปร์ ไทย      |
|                      | ฮ่องกง เกาหลี           | และสาธารณรัฐประชาชนจีน  |
|                      | อินเดียและสิงคโปร์        |                       |
|                      |                       | ตลาดยุโรป ร้อยละ 24     |
|                      | ตลาดยุโรป ร้อยละ 40     | ส่วนใหญ่มาจาก           |
|                      | ส่วนใหญ่มาจากรัสเซีย      |                       |
|                      | สหราชอาณาจักร เยอรมนี   | สหราชอาณาจักร เยอรมนี   |
|                      | และ สวิตเซอร์แลนด์       | และสเปน               |
|                      |                       |                       |
|                      | ตลาดโอเชียเนีย ร้อยละ 5  | ตลาดโอเชียเนีย ร้อยละ 9  |
+----------------------+-----------------------+-----------------------+

การเพิ่มขึ้นของจำนวนโรงแรมระดับบนเมื่อไม่นานมานี้ทำให้สภาวะการแข่งขันเพิ่มสูงขึ้น
รวมทั้งการที่เงินบาทแข็งค่าขึ้นส่งผลให้มีการเสนอราคาห้องพักในอัตราที่ต่ำลง โดยบริษัทฯ
เชื่อมั่นว่ายังคงมีช่องทางที่ราคาค่าห้องพักและอัตราการเข้าพักจะขยับสูงขึ้นอย่างต่อเนื่องด้วยปัจจัยของความต้องการท่องเที่ยวในจังหวัดภูเก็ตยังคงสูงมากซึ่งเป็นผลมาจาก

-   ตลาดยุโรปนิยมเดินทางมาในช่วงฤดูกาลท่องเที่ยว โดยเฉพาะรัสเซีย

-   จำนวนเที่ยวบินตรงของตลาดภูมิภาคที่เพิ่มมากขึ้นช่วยเพิ่มปริมาณความต้องการของตลาดในช่วงนอกฤดูกาลท่องเที่ยว

-   การเพิ่มขึ้นของตลาดใหม่จากจากสาธารณรัฐประชาชนจีนและอินเดีย

-   การฟื้นตัวของตลาดกลุ่มประชุมสัมมนาสืบเนื่องจากสภาวะการเมืองในประเทศที่มีเสถียรภาพ
    และสภาวะเศรษฐกิจโลก ที่ผันผวนลดลง

  ธุรกิจการขายอสังหาริมทรัพย์

  ธุรกิจอสังหาริมทรัพย์มีการชะลอตัวในช่วงไม่กี่ปีมานี้
  ภายหลังสภาวะเศรษฐกิจโลกถดถอยและสถานการณ์การเมืองในประเทศที่ไม่มั่นคง ในปี 2555
  ธุรกิจอสังหาริมทรัพย์ของบริษัทฯ ฟื้นตัวโดยได้รับความสนใจจากนักลงทุนเพิ่มขึ้น บริษัทฯ
  จึงเชื่อมั่นว่าแนวโน้มเช่นนี้ยังคงมีต่อไปหากสามารถดำรงเสถียรภาพทางเศรษฐกิจและการเมืองได้
  ดังนั้นกลยุทธ์ทางการตลาดที่บริษัทฯ มุ่งเน้นจะเป็นดังนี้

-   ขายอสังหาริมทรัพย์ที่สร้างเสร็จแล้วในโครงการลากูน่า วิลเลจ และบันยัน ทรี เรสซิเด้นซ์

-   เจาะตลาดที่เกิดขึ้นใหม่ๆ ในภูมิภาคอาทิเช่น สาธารณรัฐประชาชนจีน
    โดยจะทำเอกสารประกอบการขายในหลากหลายภาษา

-   เสนอขายอสังหาริมทรัพย์ที่มีราคาย่อมเยา เช่น โครงการ ลากูน่า ชอร์ส ฮอลิเดย์
    อพาร์ทเม้นท์ และพัฒนาอสังหาริมทรัพย์ ที่มีราคาแข่งขันได้ในตลาด
    สำหรับตลาดผู้ซื้อบ้านหลังแรกหรือหลังที่สอง

-   เปิดตัวนวัตกรรมส่งเสริมการขายและสิ่งจูงใจทางตลาด เช่น การผ่อนชำระระยะยาว

-   พัฒนารูปแบบบริการหลังการขายที่ดีอย่างต่อเนื่อง

  บริษัทฯ จะยังคงเฝ้าติดตามดูปัจจัยทางการตลาดต่างๆ อย่างใกล้ชิดเพื่อให้มั่นใจได้ว่าบริษัทฯ
  ยังคงความเป็นผู้นำในธุรกิจนี้ต่อไป

  3.5 สถานการณ์การตลาดและการแข่งขัน

 

 สถานการณ์การท่องเที่ยวในจังหวัดภูเก็ต

  สิ่งอำนวยความสะดวกในจังหวัดภูเก็ต และการพัฒนาที่เพิ่งเกิดขึ้นมีดังนี้

-   สนามบินนานาชาติภูเก็ต ในปัจจุบันสามารถรองรับจำนวนผู้โดยสารได้ 6.5 ล้านคนต่อปี
    การท่าอากาศยานแห่งประเทศไทยได้เริ่มแผนการขยายสนามบินนานาชาติภูเก็ต
    ซึ่งคาดว่าจะแล้วเสร็จในปี 2558 โดยจะเพิ่มอาคารที่พักผู้โดยสาร
    และปรับปรุงสนามรันเวย์และแทกซี่เวย์ ทำให้เพิ่มการรองรับผู้โดยสารเป็น 12.5 ล้านคนต่อปี

-   มีการยกระดับเชื่อมโยงถนนหนทางอันได้แก่
    สะพานสารสินที่ได้รับการปรับปรุงแล้วเสร็จเมื่อไม่นานมานี้
    และการเริ่มดำเนินก่อสร้างอุโมงค์ทางลอดใกล้ห้างสรรพสินค้า เซ็นทรัล เฟสติวัล
    ซึ่งคาดว่าจะใช้เวลาประมาณ 2 ปีจึงจะแล้วเสร็จ

-   ท่าเทียบเรือ 5 แห่งในจังหวัดภูเก็ต ซึ่งมีจุดจอดเรือกว่า 1,000 จุด

-   ปัจจุบันมีโรงเรียนนานาชาติ 6 แห่ง โดยมีนักเรียนกว่า 2,000 คน

-   โรงพยาบาลขนาดใหญ่ 8 แห่งในจังหวัดภูเก็ต
    ซึ่งรองรับการท่องเที่ยวเชิงการแพทย์ที่เพิ่มสูงขึ้น

-   สนามกอล์ฟ 7 แห่งในภูเก็ต โดยสามารถรองรับนักกอล์ฟประมาณ 1,600 คนต่อวัน

-   ศูนย์การค้าปลีกอันได้แก่ เทสโก้ โลตัส บิ๊กซี และศูนย์การค้าขนาดใหญ่อีกมากมาย อาทิ
    เซ็นทรัล โรบินสัน โอเชียน และ จังซีลอน
    อีกทั้งศูนย์การค้าขนาดเล็กในชุมชนหลากหลายที่เปิดเพิ่มในไม่กี่ปีที่ผ่านมา

 

ภาวะการแข่งขัน

  โรงแรมในกลุ่มลากูน่า ภูเก็ต

  คู่แข่งขันในระดับเดียวกับโรงแรมในกลุ่ม ลากูน่า ภูเก็ต เป็นโรงแรมระดับบนและรีสอร์ทหรูหรา
  ทั้งยังมีโครงการพัฒนาใหม่ๆ ที่มีการหยุดชะงักเนื่องจากสภาวะเศรษฐกิจถดถอย
  คู่แข่งรายสำคัญอาจกล่าวได้ดังนี้

+------------------------+-----------------------+--------------------+
|   โ                    | รีสอร์ทหรูหราในจังหวัดภูเก็ต | โรง                |
| รงแรมระดับบนในจังหวัดภูเก็ต |                       | แรมระดับบนในกรุงเทพฯ |
+------------------------+-----------------------+--------------------+
| -   เลอเมอริเดียน ภูเก็ต   | -   อมันปุรี             | -   สุโขทัย กรุงเทพ   |
|     บีช รีสอร์ท           |                       |                    |
|                        | -   ตรีสรา             | -   คอนราด กรุงเทพ  |
| -   เจ ดับบลิว แมริออท    |                       |                    |
|     รีสอร์ท แอนด์ สปา     | -   พ้อยท์ ยามู บาย โคโม | -   คราวน์ พลาซ่า    |
|                        |     (2556)            |                    |
| -   ฮิลตัน ภูเก็ต อาคาเดีย  |                       | -   เลอ เมอริเดียน   |
|     รีสอร์ท แอนด์ สปา     | -   เดอะ นาคา (2556)  |     กรุงเทพ         |
|                        |                       |                    |
| -   โมเวินพิค รีสอร์ท แอนด์ |                       | -   ดุสิต ธานี กรุงเทพ |
|     สปา                |                       |                    |
|                        |                       |                    |
| -   ศาลา ภูเก็ต รีสอร์ท    |                       |                    |
|     แอนด์ สปา           |                       |                    |
|                        |                       |                    |
| -   เอวาซอน ภูเก็ต       |                       |                    |
|     และเกาะบอน         |                       |                    |
|                        |                       |                    |
| -   อนันตรา ภูเก็ต วิลล่า   |                       |                    |
|                        |                       |                    |
| -   เรเนซองส์ ภูเก็ต      |                       |                    |
|     รีสอร์ท แอนด์ สปา     |                       |                    |
|                        |                       |                    |
| -   เวสติน สิเหร่ เบย์     |                       |                    |
|     รีสอร์ท แอนด์ สปา     |                       |                    |
|                        |                       |                    |
| -   เซนทารา แกรนด์ บีช   |                       |                    |
|     รีสอร์ท ภูเก็ต         |                       |                    |
|                        |                       |                    |
| -   พูลแมน ในทอน (2556) |                       |                    |
+------------------------+-----------------------+--------------------+

  ยิ่งไปกว่านั้นโรงแรมในจังหวัดภูเก็ตยังคงต้องเผชิญกับการแข่งขันจากอสังหาริมทรัพย์ให้เช่าซึ่งเสนอราคาห้องพักสำหรับการเช่าห้องพักระยะยาวในอัตราที่ต้องแข่งขันกัน
  อีกทั้งการแข่งขันกับจุดหมายปลายทางการท่องเที่ยวอื่นในภูมิภาคเดียวกัน

  โรงแรมบันยัน ทรี กรุงเทพ

จำนวนโรงแรมที่เพิ่งสร้างเสร็จหลายแห่งในไม่กี่ปีที่ผ่านมาทำให้ปริมาณห้องพักในกรุงเทพฯ ล้นตลาด อีกทั้งการขยายตัวของโรงแรมแห่งใหม่ๆ และเซอร์วิสอพาร์ทเม้นท์ในกรุงเทพฯ ยังส่งผลให้การแข่งขันเพิ่มสูงมากขึ้น 

  ธุรกิจอสังหาริมทรัพย์

  สำหรับธุรกิจอสังหาริมทรัพย์
  กลุ่มลูกค้าเป้าหมายผู้ซื้อบ้านหลังที่สองส่วนใหญ่ยังคงเป็นชาวต่างประเทศซึ่งต้องการความมั่นใจว่าผู้พัฒนาโครงการจะสามารถส่งมอบอสังหาริมทรัพย์ที่มีคุณภาพ
  คู่แข่งที่สำคัญยังคงเป็นรายเดิมเฉกเช่นปีที่ผ่านมา
  โดยโครงการพัฒนาอสังหาริมทรัพย์ส่วนใหญ่จะเป็น

-   โครงการหรูหราระดับสูงมากที่มีขนาดเล็กกว่าหรือ

-   โครงการพัฒนาระดับล่างซึ่งไม่สามารถแข่งขันกับ ลากูน่า พร็อพเพอร์ตี้

  3.6 กลยุทธ์ด้านราคา

  โรงแรมในจังหวัดภูเก็ตและกรุงเทพฯ ต่างดำเนินงานในตลาดที่มีการแข่งขันสูง ดังนั้นบริษัทฯ
  จำเป็นต้องระมัดระวังเพื่อให้ได้อัตราค่าห้องพักเฉลี่ยที่ดีที่สุด

  ในภาคธุรกิจอสังหาริมทรัพย์
  เพื่อที่จะขายอสังหาริมทรัพย์ที่สร้างเสร็จแล้วจำเป็นต้องตั้งราคาที่แข่งขันได้ในตลาด
  ยิ่งไปกว่านั้นบริษัทฯ จะเสาะหาแนวทางพัฒนาอสังหาริมทรัพย์ที่มีราคาย่อมเยาเช่น โครงการ
  ลากูน่า ชอร์ส ฮอลิเดย์ อพาร์ทเม้นท์
  และอสังหาริมทรัพย์ที่มีราคาแข่งขันได้ในตลาดเพื่อรองรับตลาดผู้ซื้อบ้านหลังแรกและหลังที่สอง

  3.7 ภาพรวมในสามปี

  การลงทุนอย่างต่อเนื่องในโรงแรมและรีสอร์ทหรูหราในจังหวัดภูเก็ตและกรุงเทพฯ
  แสดงให้เห็นถึงศักยภาพในการพัฒนาไปเป็นสถานที่ท่องเที่ยวที่มีโรงแรมรีสอร์ทระดับโลก
  โดยมีโรงแรมระดับนานาชาติหลากหลายเข้ามาประกอบกิจการ
  หรือมีแผนจะเข้าเปิดตัวในอีกไม่กี่ปีข้างหน้า
  สิ่งอำนวยความสะดวกและสาธารณูปโภคที่จำเป็นได้ถูกพัฒนาเพื่อรองรับโรงแรมเหล่านี้

  ในระยะสั้นสภาวะเศรษฐกิจโลกถดถอยและสถานการณ์ทางการเมืองในประเทศที่ไม่มั่นคง
  สามารถส่งผลต่อการประกอบกิจการของธุรกิจโรงแรมและธุรกิจขายอสังหาริมทรัพย์
  แต่ด้วยความน่าสนใจของเกาะภูเก็ตหรือกรุงเทพฯ เอง ความโดดเด่น
  และแวดล้อมไปด้วยโรงแรมรีสอร์ทระดับโลก
  ทำให้คาดว่าสภาวการณ์ถดถอยใดใดก็ตามจะมีอยู่แค่ชั่วระยะเวลาหนึ่ง
  โดยหากมองย้อนไปในอดีตจะพบว่าความวุ่นวายทางการเมืองในประเทศไทยที่เคยเกิดขึ้นทำให้ความต้องการของผู้บริโภคในธุรกิจโรงแรมและธุรกิจอสังหาริมทรัพย์ในจังหวัดภูเก็ตและกรุงเทพฯ
  เกิดการชะลอตัวแต่ไม่ถึงกับชะงักงัน ดังนั้นบริษัทฯ จึงมีความมั่นใจถึงแนวโน้มที่ดีในระยะยาว

  3.8 สิทธิและข้อจำกัดในการประกอบธุรกิจ

  สิทธิประโยชน์ของคณะกรรมการส่งเสริมการลงทุน - ไม่มี

  สิทธิประโยชน์อื่นๆ - ไม่มี

  ข้อจำกัดในการประกอบธุรกิจ - ไม่มี